หุ้นเช้า6ม.ค.ปิดลบ3.40จุด
ดัชนีหุ้นไทยเช้า 6 ม.ค.ปิดที่ระดับ 1,033.40 จุด ลดลง 3.40 จุด หรือ 0.33% มีมูลค่าการซื้อขาย 9,993.44 ล้านบาท
6 ม.ค. 2555

ดัชนีหุ้นไทยเช้า 6 ม.ค.ปิดที่ระดับ 1,033.40 จุด ลดลง 3.40 จุด หรือ 0.33% มีมูลค่าการซื้อขาย 9,993.44 ล้านบาท




ดัชนีหุ้นไทยเช้าวันที่ 6 ม.ค. แกว่งตัวกรอบแคบสลับกันในแดนบวกและลบ เนื่องจากนักลงทุนรอดูความชัดเจนเกี่ยวการแก้ไขปัญหาหนี้ยุโรป และการโอนหนี้กองทุนฟื้นฟูและพัฒนาระบบสถาบันการเงิน(FIDF)ซึ่งมีผลกดดันหุ้นกลุ่มธนาคาร ทำให้เช้าวันนี้ดัชนีปิดที่ระดับ 1,033.40 จุด ลดลง 3.40 จุด หรือ 0.33% มีมูลค่าการซื้อขาย 9,993.44 ล้านบาท
5 อันดับหุ้นที่มีมูลค่าการซื้อขายสูงสุด1. KBANK ปิดที่ 114 บาท ลดลง 1 บาท หรือ 0.87% มูลค่าการซื้อขาย 1,060.87 ล้านบาท2. CPF ปิดที่ 34 บาท เพิ่มขึ้น 0.25 บาท หรือ 0.74% มูลค่าการซื้อขาย 764.75 ล้านบาท3. SCB ปิดที่ 111 บาท ราคาไม่เปลี่ยนแปลง มูลค่าการซื้อขาย 474.33 ล้านบาท4. BBL ปิดที่ 147 บาท เพิ่มขึ้น 0.50 บาท หรือ 0.34% มูลค่าการซื้อขาย  470.57 ล้านบาท5. KTB ปิดที่ 14.50 บาท ราคาไม่เปลี่ยนแปลง มูลค่าการซื้อขาย 374.57 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังคงผันผวนในกรอบจำกัด เนื่องจากยัง มีความไม่แน่นอนจากปัจจัยเดิมๆเรื่องหนี้ยุโรป ซึ่งเป็นแรงกดดันให้ตลาดหุ้นยุโรปดิ่งหนักท่ามกลางการร่วงลงของหุ้นกลุ่มธนาคารเป็นจำนวนมาก โดยนักลงทุนรอจับตาการประมูลพันธบัตรของสเปนและอิตาลีในสัปดาห์หน้า อีกทั้งปัจจัยภายในของไทยที่ยังไม่ชัดเจนเรื่องการโอนหนี้กองทุนฟื้นฟูฯ(FIDF) ส่งผลกดดันหุ้นกลุ่มธนาคารอยู่ต่อไป รวมทั้งต้อง ระวังแนวโน้มการขายของกลุ่มกองทุนรวมหุ้นระยะยาว(LTF)ที่ครบกำหนดในปีนี้ด้วย อย่างไรก็ดี ตัวเลข เศรษฐกิจที่ออกมาค่อนข้างดีกว่าคาดของสหรัฐในระยะหลังๆ ช่วยประคองตลาดไม่ให้ปรับตัวลดลงมากนัก สำหรับกลยุทธ์การลงทุนระยะสั้นยังคงเน้นเก็งกำไรแบบ “ขึ้นขาย ลงซื้อ” ไปก่อน โดยจำกัดพอร์ตหุ้นเพียง 50%